CDC susține purtarea unui abțibild care să ateste că o persoană s-a vaccinat. "M-am vaccinat" va fi noul "Am votat".
Prima persoană care s-a vaccinat în SUA și-a lipit un abțibild pe care scria "Înving Covid-19, m-am vaccinat!". CDC susține adoptarea pe scară largă a acestei idei. Specialiștii văd abțibildurile ca pe un trend în noua societate marcată de criza COVID și totodată ca pe un impuls care să-i determine pe oameni să se vaccineze. "M-am vaccinat" va fi noul "Am votat", spune un purtător de cuvânt al companiei farmaceutice CVS.
Sandra Lindsay, asistentă medicală la o secție ATI și totodată prima persoană care s-a vaccinat în SUA, și-a lipit un abțibild pe care scria "Înving Covid-19, m-am vaccinat!", relatează ABC News.Abțibildul a fost creat de spitalul în care aceasta lucrează, iar CDC (Centrul de Control și Prevenire a Bolilor) consideră acest lucru o metodă bună de a încuraja americanii să accepte vaccinul."Ar avea un rol cheie în promovare. Suntem foarte influențați de ce vedem la oamenii din comunitatea în care trăim, iar dacă toată lumea face un anumit lucru, ni se pare atractiv" a declarat Prof. Katherine Milkman pentru ABC News.Tot pentru ABC News, un purtător de cuvânt al companiei farmaceutice CVS a declarat: "Credem că "M-am vaccinat" va fi noul "Am votat", cel puțin până se termină pandemia – și ne gândim la soluții care să-i determine pe oameni să accepte acest vaccin".O companie numită Courage Thru COVID propune purtarea unor brățări în culori vii, în loc de abțibilduri, ca modalitate de a recunoaște vaccinarea și de a aduce oamenii împreună în lunile următoare.Cu toate acestea, în timp ce unii experți consideră această mișcare "utilă", rămâne în continuare un scepticism – de înțeles – și în ceea ce privește ceva aparent banal, precum un abțibild, care nu va rezolva însă controversele ce stau la baza unui nou vaccin și nici nu va putea influența acceptarea sau refuzarea acestuia pe scară largă, în special acum, când pandemia a devenit atât de politizată.